Länsimetsä

Länsimetsä () on Vaasan Gerbyssä sijaitseva osa-alue, joka muodostaa Vaasan 31. kaupunginosan yhdessä Vanhan Gerbyn pienalueen ja Gerbyn niemen luoteisosan kanssa. Länsimetsässä on muun muassa Länsimetsän koulu ja päiväkoti.

Länsimetsän asuinalue on osa niin kutsuttua uutta Gerbytä, eli 1980-luvun alussa sinne kaavoitettua rivi- ja omakotitalovaltaista aluetta. Länsimetsän rakennuksista suurin osa on rakennettu vuosien 1980–1994 välisenä aikana.

Gerbynmäki eli Rapatunturi sijaitsee Länsimetsän pohjoispuolella. Mäelle rakennettiin näkötorni vuonna 2022.

Väestö
Vuonna 2015 Länsimetsän alueella asui 1 620 asukasta.

Länsimetsän asukkaista äidinkielenään suomea puhui 68,5 %, ruotsia 29,8 % ja muita kieliä 1,7 % vuonna 2015. Alueen työvoimasta oli opiskelijoita 10,6 % ja työttömiä 3,9 % vuonna 2013.

 Kuvia Länsimetsästä 

 Lähteet 

*